ཆབ་མདོའི་གློག་དྲས་གློག་དྲ་རྐྱང་པ་བེད་སྤྱོད་བྱེད་སྟངས་བཀོད་སྒྲིག་བྱས་པ་དེ་ནི་བོད་དབུས་གློག་དྲ་དྲ་སྦྲེལ་ལས་གྲྭ་བེད་སྤྱོད་གྲ་སྒྲིག་ལས་དོན་གྱི་ནང་དོན་གལ་ཆེན་ཞིག་ཡིན་པ་དང་།དེ་ལས་གྲྭ་བདེ་འཇགས་དང་།གོ་རིམ་ལྡན་པ།དུས་བཀག་བཅས་ཀྱི་སྒོ་ནས་ལེགས་གྲུབ་ཐུབ་རྒྱུ་འགན་ལེན་བྱེད་པའི་ངོས་ནས་བརྗོད་ན་དོན་སྙིང་གལ་ཆེན་ལྡན་ཡོད་པ་རེད།གློག་དྲ་རྐྱང་པ་བེད་སྤྱོད་བྱེད་རིང་།ཆབ་མདོའི་གློག་དྲར་དྲ་སྒྲོམ་ཉམས་ཞན་དང་།སྒྲིག་ཆས་གསར་པ་བེད་སྤྱོད་ཀྱི་ལས་འགན་ལྕི་བ།གློག་ཤུགས་གློག་ཚད་དོ་སྙོམས་སོགས་ཀྱི་དཀའ་ངལ་མང་པོ་འཕྲད་ཡོད་པ་རེད།གོང་རིམ་འབྲེལ་ཡོད་ཚན་པ་དང་སྡེ་ཚན་གྱི་ཁྲིད་སྟོན་འོག་ཆབ་མདོའི་གློག་མཁོ་འདོན་ཀུང་སིས་སྔ་སྣུར་དུ་གློག་དྲ་བེད་སྤྱོད་བྱེད་སྟངས་བཀོད་སྒྲིག་བྱེད་པ་དང་།འགོག་སྲུང་འཛིང་རགས་གསུམགྱི་ཚོད་འཛིན་བྱ་ཐབས་ལེགས་སུ་གཏོང་བ།གློག་ཤུགས་དང་གློག་ཚད་དོ་སྙོམས་ལ་དབྱེ་ཞིབ་བྱེད་པ།གློག་གཏོང་གློག་སྒྱུར་སྒྲིག་ཆས་ལ་སྐོར་ཞིབ་བྱེད་པ་དང་དེ་བཞིན་སྒྲིག་ཆས་ཀྱི་མངོན་མེད་རྐྱེན་ངན་ལ་གྲལ་བཤེར་བཅོས་སྒྲིག་བྱེད་པ་སོགས་ཀྱི་ལས་དོན་སྤེལ་ནས་ཉམས་མྱོང་རྒྱུན་ཆད་མེད་པར་ཕྱོགས་སྡོམ་བྱེད་པ་དང་།ཚོད་འཛིན་བྱ་ཐབས་ལེགས་སུ་དང་འཐུས་སྒོ་ཚང་དུ་གཏོང་བ།གློག་དྲ་བེད་སྤྱོད་ཀྱི་ཉེན་ཁ་སྔོན་འགོག་ནན་པོ་བྱེད་པ་བཅས་བྱས་པས་ཆབ་མདོའི་གློག་དྲ་རྐྱང་པ་བེད་སྤྱོད་བྱེད་རིང་བདེ་འཇགས་དང་གློག་བརྟན་པོ་བྱུང་ནས་བོད་དབུས་ཀྱི་གློག་དྲ་དྲ་སྦྲེལ་ལས་གྲྭར་དུས་བཀག་བཞིན་སྐུལ་འདེད་གཏོང་ཕྱིར་བདེ་འཇགས་ཀྱི་འདེགས་སྐྱོར་ཐུབ་ཡོད་པ་རེད།